Amarg

Amarg (Amagut: Imurig, s tsrɣint : الشعر) iga yan wanaw n tẓuṛi ɣ dar Yimaziɣn (Iclḥiyyn). Dar-s kṛaḍ n inumak dar Yiclḥiyyn:     

- amzwaru iga yat tmdyazt da ttirirn tmɣarin (ɣ tmɣra, ɣ uḥwac, ɣ twisi, ɣ tawlawalt..) 

- wi-s sin iga yan ussyafa agʷnsan dar ufgan kud nna issflid i kra n tirirt ilan iḍiṣ f yiman.  

- wi-s kṛaḍ iga tamdyazt da ttirirn Rrways .  

Anawn
Asays : amarg n uḥwac
Astara (prélude)
Asllaw : amarg n tmɣaṛin g tmɣṛiw.
Tazrrart
Tamssust 
Laḍṛub 
Iskraḍ
Tamawact
Tin lḥlqlt (Tzdi d nnaqus)

Tamarirt
Awal n isuyas
Imurig
Awrar

Anɛibaṛ
Anɛibaṛ iga ula ntta yan wanaw n tẓuṛi tamaziɣt ar gis sawwaln sin middn s umarg, yan ar ittrara f wayyaḍ.

Isaffn n umarg
Llan tugt n isaffn imaziɣn n umarg, macc Smmus ka bahra ittyussann: 
Aḥuzi
Busalm
Taṛaxxut
Sidi Ḥmmu
Actuk

Ku yan sg isaffn ad ar gis ttili : 
Tananayt
Talalayt

 Kra n imurig 
• Amarg (1):

A ccix Sidi Brahim u Ɛmr g-aɣ tizzar ɣ ufus 

Ma s ad nzuzzur amud nnun a lḥnna d watay 

A ṛṛḍa n Rbbi d lwalidayn zwurn-aɣ 

Ar dar nnabi Muḥmd, izwur iggru-aɣ 

Cahdat a mad iḥaḍṛn, is kullu nga yan 

Lajdud-nneɣ ula winnun, ḥyan mddn frḥn. 

Yakuf ssɣ yan umarg ar tt ttinin tmɣarin ɣ uḥwac. 

• Amarg (2): 

A wul-inu luḥ s umarg la la la dayl (i) 

Iwa lfrḥ ad iwiɣ sr-k a rrja ɣass-ad (i) 

A wul-inu luḥ s umarg la la la dayl (i)  

win lɣllat s unẓaṛ iɣ illa fadd (i)  

A wul-inu luḥ s umarg la la la dayl (i)  

Tabiblyugrafit

 Tisaɣulin